Gazetarja legjendare angleze Kler Hollinguorth feston 100 vjetorin
Klubi i Korrespondentëve të Huaj në Hong Kong feston ditëlindjen e anëtares më të vjetër
Clare Hollingworth dukej e pandrojtur ndërkohë që presidentja e Klubit të Korrespondentëve të Huaj në Hong Kong, Anna Healy Fenton, ngriti gotën për të shënuar ditëlindjen e anëtares më të vjetër të klubit. “ Shumica e kolegëve të zonjës Hollingworth që ngrinin gotat, ende nuk kishin lindur, kur ajo arriti skupën e saj të parë dhe më të famshme. Pavarësisht se ndodhej nën vëzhgimin e Gestapos për punën e saj në ndihmë të refugjatëve, ajo rrezikoi të futej në Gjermaninë naziste dhe zbuloi tanket që shkonin drejt Polonisë, duke shënuar kështu fillimin e Luftës së Dytë Botërore. Përsëri ajo do të ndërmerrte rreziqe të mëdha për të dëshmuar dhe raportuar ngjarje historike për gazetat britanike gjatë fushatave në Afrikë dhe Lindjen e Mesme të Luftës së Dytë Botërore, si dhe më vonë në konfliktet në Algjeri, Vietnam e gjetkë. Ajo i mbijetoi bombardimit terrorist të vitit 1946 të hotelit Mbreti David në Jeruzalem. Trimëria e saj legjendare nuk është egzagjerim tha Patrick Garret, i cili po i jep fund një biografie mbi tezen e tij. Zoti Garret thekson se sa herë që oficerët britanik të zbulimit tradhëtuan dhe shkuan në Bashkimin Sovjetik, duket se Hollingworth ishte e para që njoftonte për këto ngjarje po ashtu. Ajo u bë një prej gazetarëve të parë perëndimor që u akreditua në Pekin pas Revolucionit Kulturor dhe ka jetuar në Hong Kong gjatë 30 vjetëve të fundit. Ndoshta ngaqë ka patur një karrierë kaq trilluese, zonja Hollingworth dukej e qetë. Ajo e mbajti fjalën pavarësisht se piu pak birrë dhe shampanjë.Kur u pyet nga Zëri i Amerikës se çfarë dëshironte më së shumti për ditëlindje, përgjigja e saj ishte : Ka një arësye të mirë pas kësaj kërkese. Zonja Hollingworth asnjëherë nuk ka hezituar të pranojë se pavarësisht aftësive të saj në gazetari, ajo kurr nuk ka qënë një shqiptuese e mirë e fjalëve.